**Izziņa par atzinumos sniegtajiem iebildumiem**

#### **par Ministru kabineta noteikumu projektu **“****Grozījumi Ministru kabineta 2009. gada 29. septembra noteikumos Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - | - | - | - | - | - |

|  |  |
| --- | --- |
| Informācija par starpministriju (starpinstitūciju) sanāksmi vai elektronisko saskaņošanu: | Elektroniskā saskaņošana no 2021.gada 17.jūnija |
|  |  |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Anotācija | **Tieslietu ministrija:** (30.12.2020. atzinums Nr. 1-9.1/1424)No projekta anotācijā sniegtās informācijas izriet, ka projekts paredz redakcionāla rakstura precizējumus, kuri nemaina regulējumu pēc būtības un nerada nekādas tiesiskās sekas. Tomēr, iepazīstoties ar projektā paredzētajiem grozījumiem, secināms, ka administratīvi teritoriālās reformas ietvaros mainīsies atsevišķu administratīvo teritoriju iedalījums un nosaukums, no kā izriet, ka atsevišķām pašvaldībām mainīsies tai piederošie autoceļu posmi, līdz ar to arī tiesības un pienākumi.Vēršam uzmanību, ka Ministru kabineta 2009.gada 29.septembra noteikumi Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” nosaka valsts galveno autoceļu, reģionālo autoceļu, vietējo autoceļu un valsts autoceļu maršrutā ietverto pašvaldībām piederošo autoceļu posmu sarakstus. Attiecīgi saskaņā ar Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” IV. sadaļu pašvaldības saņem valsts mērķdotāciju pašvaldību autoceļiem, ko pašvaldības drīkst izmantot autoceļu un ielu uzturēšanai, kā arī būvniecībai. Ievērojot minēto, secināms, ka pašvaldības, kuras tiek apvienotas administratīvi teritoriālās reformas rezultātā (piemēram, Dienvidkurzemes novada pašvaldība) saņems mērķdotāciju atbilstoši tās teritorijā esošajiem autoceļu posmiem, par ko tai pēcāk būs jāsniedz pārskats par mērķdotācijas izlietojumu.Ievērojot minēto, lūdzam precizēt anotācijas I. sadaļas 2. punktu, kā arī lūdzam aizpildīt anotācijas II. sadaļu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” III. sadaļai. | **Iebildums ir ņemts vērā.** | Precizēts anotācijas I. sadaļas 2. punkts un aizpildīta anotācijas II. sadaļa. |
| 2. | Noteikumu projekts | **Tieslietu ministrija:**(30.12.2020. atzinums Nr. 1-9.1/1424)Vienlaikus norādām, ka pēc administratīvi teritoriālās reformas Latvijā ir divas jaunas pilsētas – Iecava un Koknese. Līdz ar to lūdzam izvērtēt nepieciešamību precizēt Ministru kabineta 2009. gada 29. septembra noteikumu Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 2. un 3. pielikuma ailes, kas norāda uz autoceļa maršruta parametriem (tai skaitā (km) (posmi pilsētās)), kas atrodas iepretim Iecavas un Kokneses pilsētai. Piemēram, minēto noteikumu 2. pielikuma rindā ar autoceļa maršruta indeksu P79 redzams, ka autoceļa maršruta posms Koknese – Ērgļi neiet caur pilsētu, lai gan Koknese ir pilsēta.**Tieslietu ministrija:**(5.03.2021. elektroniskā pasta ziņojums)Precizētajā anotācijā norādīts, ka VSIA "Latvijas Valsts ceļi" katru gadu līdz 1. jūnijam apkopo datus par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstu izmaiņām pēc ikgadējās valsts autoceļu inventarizācijas (piemēram, precizēti autoceļa maršruta parametri – novietojums, garums u.tml.) un valsts autoceļu vai to maršrutu posmu nodošanu valsts vai pašvaldību īpašumā u. c. Tādējādi secināms, ka grozāmie noteikumi vasarā tiks grozīti vēlreiz. Ievērojot minēto, ierosinām izvērtēt, cik lietderīgi ir virzīt šo projektu šobrīd, kā arī apsvērt iespēju projektā paredzētos grozījumus virzīt kopā ar vasarā plānotajiem grozījumiem, lai samazinātu normatīvo aktu grozījumu skaitu. | **Iebildums ir ņemts vērā.**Valsts sabiedrība ar ierobežotu atbildību “Latvijas Valsts ceļi” (turpmāk – LVC) katru gadu līdz 1. jūnijam apkopo datus par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstu izmaiņām pēc ikgadējās valsts autoceļu inventarizācijas (piemēram, precizēti autoceļa maršruta parametri – novietojums, garums utml.) un valsts autoceļu vai to maršrutu posmu nodošanu valsts vai pašvaldību īpašumā u. c. Līdz 2021. gada 1. jūnijam ir apkopoti 2020./2021. gada dati par izmaiņām valsts autoceļu un valsts autoceļu maršrutā ietverto pašvaldībām piederošo autoceļu posmos, īpaši pievēršot uzmanību jaunveidojamajām pašvaldībām piederošajiem posmiem.  | Precizēts noteikumu projekts un papildus iekļauti 2020./2021. gada dati |
| 3. | Anotācijas VI. sadaļas 1. punkts:http://www.sam.gov.lv/sm/content/?cat=553 | **Tieslietu ministrija:**(30.12.2020. atzinums Nr. 1-9.1/1424)Lūdzam precizēt anotācijas VI. sadaļas 1. punktā norādīto tīmekļa vietni, jo to nav iespējams atvērt. | **Iebildums ir ņemts vērā.** | Anotācijas VI. sadaļas 1. punkts precizēts šādā redakcijā:<https://www.sam.gov.lv/lv/grozijumi-ministru-kabineta-2009-gada-29-septembra-noteikumos-nr-1104-noteikumi-par-valsts-autocelu-un-valsts-autocelu-marsruta-ietverto-pasvaldibam-piederoso-autocelu-posmu-sarakstiem> |

|  |  |
| --- | --- |
| Atbildīgā amatpersona | T. Vectirāns |
|  | (paraksts)\* |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Klāvs Grieze

Satiksmes ministrijas

Autoceļu infrastruktūras departamenta

direktora vietnieks

 67028207, Klavs.Grieze@sam.gov.lv